प्रायः निराला की कहानियाँ एकोंमुखी हैं| कहानियों में स्वाभाविकता की जगह आकस्मिकता सर्वत्र है| ‘क्या देखा’ में जासूसीपन स्पष्ट है| पात्र भी आरम्भ से अंत तक अपने मूल रूप में रहते हैं| मुख्यतः स्वाभाविक वार्तालाप का प्रयोग हैं पर आरंभिक कहानियों में थोपी हुई भाषा, कथोपकथन का स्पष्ट छाप मिलता है| निराला भाषा की दृष्टि से कविताओं की तरह ही अतिवादी नजर आते हैं| कभी तत्सम प्रधान शैली का प्रयोग करते हैं तो कभी ठेठ गवईं भाषा का| अरबी-फारसी एवं अंग्रेजी शब्द तो प्रायः सभी कहानियों में नजर आते हैं| अधिकतर वैयक्तिक एवं पारिवारिक रूप को रचनाओं में अधिक स्थान दिया है| जो यथार्थ की अपेक्षा ठहरे हुए लगता हैं|